**Likumprojekta “**[**Par s**](http://likumi.lv/ta/id/52006-par-atlidzibu-mantas-uzraditajam-muitas-noteikumu-un-nodoklu-likumu-parkapumu-gadijumos)**abiedrību ar ierobežotu atbildību “Bulduru dārzkopības vidusskola”” sākotnējās ietekmes novērtējuma ziņojums (anotācija)**

|  |
| --- |
| **I Tiesību akta projekta izstrādes nepieciešamība** |
| 1. | Pamatojums | Ministru kabineta 2015.gada 9.jūnija sēdes protokollēmuma (protokols Nr.28, 33.§) 3.1.apakšpunkts.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Valsts sabiedrība ar ierobežotu atbildību “Bulduru Dārzkopības vidusskola” (turpmāk – vidusskola) ir izglītības iestāde, kuras uzdevums ir nodrošināt dārzkopības profesionālās izglītības programmu īstenošanu Latvijā. Vidusskolā tiek īstenotas profesionālās vidējās izglītības programmas izglītības programmu grupā “Dārzkopība” – IP “Dārzkopība”, iegūstamā kvalifikācija “Dārznieks”; IP “Dārzu un parku kopšana”, iegūstamā kvalifikācija “Parka dārznieks” un IP “Stādu audzēšana”, iegūstamā kvalifikācija “Dārzkopis” (stādu audzētājs); izglītības programmu grupā “Viesnīcu un restorānu serviss” – IP “Ēdināšanas pakalpojumi”, iegūstamā kvalifikācija “Ēdināšanas pakalpojumu speciālists”, IP “Viesnīcu pakalpojumi”, iegūstamā kvalifikācija “Viesnīcu pakalpojumu speciālists”, IP “Restorānu pakalpojumi”, iegūstamā kvalifikācija “Bārmenis” un izglītības programmu grupā “Floristikas pakalpojumi” – IP “Floristikas pakalpojumi”, iegūstamā kvalifikācija “Floristikas speciālists”. Daudzu gadu garumā vidusskolas darbībā ir izveidojušās problēmas, uz kurām savā revīzijas ziņojumā par laiku no 2013. gada 1. janvāra līdz 2015. gada 30. jūnijam ir norādījusi arī Valsts kontrole. Vidusskolā ir veikts Izglītības un zinātnes ministrijas (turpmāk – ministrija) kā valsts kapitāla daļu turētāja audits, pakalpojumu rentabilitātes izvērtējumu un 2012.-2013. gada finanšu rezultātu analīzi veikuši neatkarīgi eksperti. Ir definēti konkrēti soļi, lai nodrošinātu iespēju vecākajai dārzkopības izglītības iestādei Latvijā turpināt darbību.Lai stabilizētu vidusskolas finanšu situāciju, īstenots apjomīgs katlumājas rekonstrukcijas projekts, ieguldot tajā gandrīz vienu miljonu *euro*, novecojušās iekārtas aizstājot ar energoefektīvākām un samazinot izmaksas. Rekonstruēta mācību procesam nepieciešamā siltumnīca, piešķirti līdzekļi saistību segšanai. Visas līdz šim rosinātās tiesvedības skolas īpašumu jautājumos ir beigušās par labu valstij.Ministrija 2014. gada beigās veica izmaiņas kapitālsabiedrības valdē, pārtraucot līgumiskās attiecības ar ilggadējo valdes locekli A.Griķi un jaunajai valdei uzdodot novērst zaudējumus infrastruktūrai un tālāku materiālo zaudējumu palielināšanos. Veicot šīs un citas finanšu optimizācijas darbības, uz 2016. gada 1. janvāri vidusskolai nav parādsaistību pret kreditoriem. Otrs uzdevums, ko no ministrijas saņēma jaunā valde, bija vidusskolas attīstības un investīciju stratēģijas 2015.-2020.gadam izstrāde sadarbībā ar nozaru organizācijām un ekspertiem.Ministrija izvērtēja vidusskolas valdes izstrādāto jauno darbības stratēģiju un uzdeva papildināt ar ekonomisko analīzi un izstrādāt alternatīvus turpmākās darbības scenārijus, ņemot vērā demogrāfiskos procesus valstī. Ministrija uzskata, ka pašreizējā statusā kā valsts kapitālsabiedrība vidusskola pastāvēt nevarēs, un šis ministrijas viedoklis pausts arī informatīvajā ziņojumā “Par valsts sabiedrības ar ierobežotu atbildību „Bulduru Dārzkopības vidusskola” īstenoto izglītības programmu turpmāku attīstību un saimnieciskās darbības stabilizāciju ilgtermiņā”, kurš tika izskatīts Ministru kabineta 2015.gada 9.jūnija sēdē (prot. Nr. 28.; 33.§), Ministru kabinetam Konceptuāli atbalstot informatīvajā ziņojumā piedāvāto vidusskolas pārveidi par Izglītības un zinātnes ministrijas padotībā esošu profesionālās izglītības iestādi.Atbilstoši uzdotajam, tika sagatavots un Valsts sekretāru sanāksmē izsludināts likumprojekts “Par likuma “Par valsts sabiedrību ar ierobežotu atbildību “Bulduru Dārzkopības vidusskola”, tās kapitāla daļām un nekustamajiem īpašumiem” atzīšanu par spēku zaudējušu”. Vienlaikus vidusskola kā izglītības iestāde, kuras uzdevums ir nodrošināt dārzkopības profesionālās izglītības programmu īstenošanu Latvijā, ir jāsaglabā un jāattīsta par kvalitatīvas, nozarei nepieciešamas izglītības ieguves vietu. Izglītības kvalitātei, mācību un zinātniskās bāzes pilnvērtīgai izmantošanai un skolas ilgtspējai ir jākļūst par būtiskākajiem kritērijiem vidusskolas izaugsmei.Ņemot vērā minēto un turpinot risināt jautājumu par turpmāku efektīvāku vidusskolas pārvaldīšanas un darbības modeli, racionāli izmantojot vidusskolas izglītības un materiāltehnisko resursu (tai skaitā – nekustamo īpašumu apsaimniekošana), kā arī iesaistot diskusijā par minēto jautājumu Latvijas Universitāti un Latvijas Lauksaimniecības universitāti, tika rasts jauns risinājums vidusskolas turpmākās attīstības modelim.Ministrijas ieskatā vidusskolas ilgtspējīga attīstība nākotnē ir saistāma ar augstāko izglītību un zinātni, paredzot nodot vidusskolu Latvijas Lauksaimniecības universitātei. Sinerģija ar Latvijas Lauksaimniecības universitāti programmu pēctecībā ir labākā iespēja vidusskolas ilgtspējīgai attīstībai. Šī sinerģija paredz mācību programmu savietojamību, prakšu iespējas, sadarbību ar augstskolu zinātniskajiem institūtiem, un tas ir priekšnosacījums veidojot izglītības iestādi, kura sniegs modernu un darba tirgus vajadzībām atbilstošu profesionālo izglītību nozarē. Latvijas Lauksaimniecības universitātes senāts konceptuāli ir atbalstījis vidusskolas kapitāla daļu pārņemšanu (Latvijas Lauksaimniecības universitātes Senāta 2009.gada 9.marta lēmums Nr.9-9). Lai arī pašreizējā ministrijas rīcība virzot šo likumprojektu saturiski ir pretrunā Ministru kabineta 2015. gada 9. jūnija sēdes protokollēmuma Nr.28 33.§ dotajiem uzdevumiem, pēc sava mērķa tā sasaucas ar to mērķi, kāds tika izvirzīts, virzot izskatīšanai Ministru kabinetā informatīvo ziņojumu “Par valsts sabiedrības ar ierobežotu atbildību “Bulduru Dārzkopības vidusskola” īstenoto izglītības programmu turpmāku attīstību un saimnieciskās darbības stabilizāciju ilgtermiņā” – nodrošināt turpmāku vidusskolas kā izglītības iestādes, kuras uzdevums ir nodrošināt dārzkopības profesionālās izglītības programmu īstenošanu Latvijā, pastāvēšanu un turpmāku attīstību. Vienlaikus ministrija virzīs izskatīšanai Ministru kabinetā lēmumu Atzīt Ministru kabineta 2015.gada 9.jūnija sēdes protokollēmuma (prot. Nr.28 33.§) "Informatīvais ziņojums "Par valsts sabiedrības ar ierobežotu atbildību "Bulduru Dārzkopības vidusskola" īstenoto izglītības programmu turpmāku attīstību un saimnieciskās darbības stabilizāciju ilgtermiņā"" 3.2.apakšpunktā doto uzdevumu par aktualitāti zaudējušu.Nododot Latvijas Lauksaimniecības universitātei valstij piederošās vidusskolas kapitāla daļas, nav paredzēts veikt kādas izmaiņas attiecībā uz pašlaik vidusskolas īpašumā esošās kustamās un nekustamās mantas piederību, t.i., vidusskola kā juridiska persona tiks nodota Latvijas Lauksaimniecības universitātei tādā sastāvā, kādā tā ir uz pašreizējo brīdi ar visu tai piederošo kustamo un nekustamo mantu un uzņemtajām saistībām, kas nebūs izpildītas līdz 2017.gada 1.janvārim.Latvijas Lauksaimniecības universitātei, pārņemot vidusskolu, lai nodrošinātu Eiropas Savienības struktūrfondu ieguldījumu ilgtspējas kritērija izpildi, darbības programmas „Infrastruktūra un pakalpojumi” papildinājuma 3.1.1.1.aktivitātes "Mācību aprīkojuma modernizācija un infrastruktūras uzlabošana profesionālās izglītības programmu īstenošanai" pirmās projektu iesniegumu atlases kārtas projekta Nr.3DP/3.1.1.1.0/10/IPIA/VIAA/034 „Infrastruktūras uzlabošana un mācību aprīkojuma modernizācija profesionālās izglītības programmu īstenošanai Bulduru Dārzkopības vidusskolā” ilgtspēju, būs jānodrošina minētā projekta ietvaros atbalstīto profesionālās izglītības programmu (lauksaimniecības izglītības programmas ,,Dārzkopība”, „Dārzu un parku kopšana”, ,,Stādu audzēšana” un individuālo pakalpojumu izglītības programmas ,,Ēdināšanas pakalpojumi” un ,,Viesnīcu pakalpojumi”), obligāta turpmāka īstenošana vismaz piecus gadus pēc pēdējā maksājuma vidusskolai Eiropas reģionālā attīstības fonda projekta ietvaros veikšanas. Tiesiskā regulējuma mērķis ir nodrošināt sabiedrības ar ierobežotu atbildību „Bulduru Dārzkopības vidusskola” kā izglītības iestādes, kura īsteno dārzkopības izglītības programmas, darbību ilgtermiņā. Nepieciešamību vidusskolas juridisko statusu un tās darbības nodrošināšanas noteikumus atrunāt atsevišķā likumā nosaka sekojoši faktori:1. Pašlaik ir spēkā 2005.gada 20.oktobrī Saeimā pieņemtais likums “Par valsts sabiedrību ar ierobežotu atbildību "Bulduru dārzkopības vidusskola", tās kapitāla daļām un nekustamajiem īpašumiem”, kas nosaka, ka Valsts sabiedrība ar ierobežotu atbildību "Bulduru dārzkopības vidusskola" ir valsts kapitālsabiedrība, kurā visas kapitāla daļas pieder valstij, un izglītības iestāde, kura nodrošina izglītības programmu īstenošanu. Ņemot vērā minēto likuma regulējumu, nav iespējama vidusskolas kapitāla daļu nodošana Latvijas Lauksaimniecības universitātei, negrozot vai neatzīstot par spēku zaudējušu likumu “Par valsts sabiedrību ar ierobežotu atbildību "Bulduru dārzkopības vidusskola", tās kapitāla daļām un nekustamajiem īpašumiem”.
2. Izglītības likuma 59.panta otrā daļa nosaka, ka privātās izglītības iestādes finansē to dibinātāji, valstij piedaloties tikai šo izglītības iestāžu pedagogu darba samaksas finansēšanā. Vienlaikus, ņemot vērā vidusskolas nozīmi Latvijas profesionālās izglītības sistēmā, ir turpināma vidusskolas darbības finansēšana arī pēc kapitāla daļu nodošanas Latvijas lauksaimniecības universitātei. Šāds regulējums ir iekļaujams likumā. Vienlaikus, tā kā šāds regulējums attiektos tikai uz vienu identificējamu izglītības iestādi, nav pamata šādu regulējumu iekļaut Izglītības likumā.
3. Likuma “Par valsts sabiedrību ar ierobežotu atbildību "Bulduru dārzkopības vidusskola", tās kapitāla daļām un nekustamajiem īpašumiem” viens no mērķiem ir vidusskolas pamatkapitālā esošo nekustamo īpašumu izmantošanas nosacījumu noteikšana un šo īpašumu aizsardzība pret iespējamu atsavināšanu. Minēto regulējumu ir paredzēts pārnest arī uz jauno likumu, vienlaikus paredzot iespēju noteiktos gadījumos, ar Ministru kabineta atļauju, šos nekustamos īpašumus atsavināt. Iespēja atsavināt vidusskolai piederošos īpašumus likumprojektā iekļauta ar mērķi nodrošināt elastīgu un saimniecisku pieeju vidusskolai piederošo nekustamo īpašumu apsaimniekošanā. Tādējādi tiks nodrošināta iespēja turpmākajā vidusskolas kā izglītības iestādes attīstības gaitā, iespējams, pārskatot kāda vidusskolai piederoša nekustamā īpašuma lietderību un nozīmi vidusskolas funkciju īstenošanā, noteiktā kārtībā lemt par šī īpašuma atsavināšanu. Atbilstoši likumprojektā paredzētajam, šādas atsavināšanas rezultātā iegūtos finanšu līdzekļus drīkstēs izmantot tikai sabiedrības ar ierobežotu atbildību "Bulduru Dārzkopības vidusskola" infrastruktūras attīstībai.

Ņemot vērā iepriekš minēto, likumprojekts paredz noteikt, ka sabiedrība ar ierobežotu atbildību „Bulduru Dārzkopības vidusskola” ir atvasinātas publiskas personas kapitālsabiedrība, kurā visas kapitāla daļas pieder Latvijas Lauksaimniecības universitātei. Vienlaikus ar likumprojekta spēkā stāšanos tiek atzīts par spēku zaudējušu likums “Par valsts sabiedrību ar ierobežotu atbildību "Bulduru dārzkopības vidusskola", tās kapitāla daļām un nekustamajiem īpašumiem”. Likumprojektā noteikts, ka vidusskolas pamatkapitālā esošie nekustamie īpašumi (uzskaitīti likumprojekta pielikumā) izmantojami vidusskolas vajadzībām, kā arī, lai gūtu ienākumus mācību procesa nodrošināšanai. Likumprojektā ietvertas normas par pamatkapitālā esošo nekustamo īpašumu atsavināšanas kārtību. Atbilstoši likumprojektā noteiktajam, ka valsts nodrošina vidusskolas īstenoto profesionālās izglītības programmu īstenošanas segšanu, tiks pārdalīta valsts budžeta dotācija no vispārējiem ieņēmumiem no Izglītības un zinātnes ministrijas budžeta uz Zemkopības ministrijas budžetu. |
| 3. | Projekta izstrādē iesaistītās institūcijas | Izglītības un zinātnes ministrija, Zemkopības ministrija |
| 4. | Cita informācija | Nav. |
|   |

|  |
| --- |
| **II Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Izglītības un zinātnes ministrija, Zemkopības ministrija, Latvijas Lauksaimniecības universitāte. |
| 2. | Tiesiskā regulējuma ietekme uz tautsaimniecību un administratīvo slogu | Mainās kapitāla daļu turētājs VSIA “Bulduru dārzkopības vidusskola”. |
| 3. | Administratīvo izmaksu monetārs novērtējums | Likumrojekts šo jomu neskar |
| 4. | Cita informācija | Nav. |

|  |
| --- |
| **III Tiesību akta projekta ietekme uz valsts budžetu un pašvaldību budžetiem** |
|

|  |  |  |
| --- | --- | --- |
| **Rādītāji** | **2016.gads** | Turpmākie trīs gadi (*euro)* |
| **2017.g.** | **2018.g.** | **2019.g.** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu | Izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 644 767 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 644 767 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 644 767 | 0 | 0 | 0 | 0 |
| 2.1. valsts pamatbudžets | 644 767 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  Profesionālās izglītības programmu īstenošanai valsts sabiedrībai ar ierobežotu atbildību “Bulduru Dārzkopības vidusskola” saskaņā ar Ministru kabineta 2007.gada 2.oktobra noteikumiem Nr.655 “Noteikumi par profesionālās izglītības programmu īstenošanas izmaksu minimumu uz vienu izglītojamo” 2016.gadam piešķirta valsts budžeta dotācija 644 767 *euro* apmērā (tajā skaitā pedagogu darba samaksai un valsts sociālās apdrošināšanas obligātajām iemaksām). Latvijas Lauksaimniecības universitātei pārņemot vidusskolu, valsts budžeta dotācija Izglītības un zinātnes ministrijas budžeta apakšprogrammā 02.01.00 “Profesionālās izglītības programmu īstenošana” tiek samazināta un attiecīgi palielināta Zemkopības ministrijas budžeta apakšprogrammā 22.01.00 “Profesionālā izglītība”, neradot ietekmi uz valsts budžetu. Atbilstoši Ministru kabinetā 2016.gada 1.martā apstiprinātajai budžeta bāzei 2017.,2018. un 2019.gadam, no Izglītības un zinātnes ministrijas budžeta uz Zemkopības ministrijas budžetu profesionālās izglītības programmu īstenošanai pārdalāma valsts budžeta dotācija no vispārējiem ieņēmumiem 644 767 euro apmērā 2017.gadā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija |  Atbilstoši 2012.gada 17.oktobra valsts aizdevuma līgumam Nr.A1/1/12/593 un 2013.gada 26.augustā noslēgtajam vienošanās protokolam Nr.A1/1/12/593-V/13/2 valsts sabiedrībai ar ierobežotu atbildību “Bulduru Dārzkopības vidusskola” 2016.gadā jāveic valsts aizdevuma atmaksa Valsts kasei, ko Izglītības un zinātnes ministrija nodrošinās sava budžeta ietvaros. |

 |

|  |
| --- |
| **IV Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izdot Ministru kabineta rīkojumu par valsts sabiedrības ar ierobežotu atbildību “Bulduru Dārzkopības vidusskola” kapitāla daļu nodošanu bez atlīdzības Latvijas Lauksaimniecības universitātei. Ņemot vērā likumprojekta regulējumu, minētajam Ministru kabineta rīkojuma projektam ir jāstājas spēkā 2017.gada 1.janvārī vienlaikus ar likumprojektu. Tādējādi minētais Ministru kabineta rīkojuma projekts tiks virzīts pieņemšanai vienlaikus ar likumprojekta virzību Saeimā. |
| 2. | Atbildīgā institūcija | Izglītības un zinātnes ministrija. |
| 3. | Cita informācija | Nav. |

|  |
| --- |
| **V Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Par Likumprojektu ir plānots informēt sabiedrību, informāciju publicējot Izglītības un zinātnes ministrijas mājaslapā.  |
| 2. | Sabiedrības līdzdalība projekta izstrādē |  |
| 3. | Sabiedrības līdzdalības rezultāti |  |
| 4. | Cita informācija | Nav. |

|  |
| --- |
| **VII Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Izglītības un zinātnes ministrija, Zemkopības ministrija, Latvijas Lauksaimniecības universitāte. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Jauna institūcija netiek veidota, kā arī netiek paredzēta esošu institūciju likvidācija vai reorganizācija, nebūs arī ietekme uz cilvēkresursiem. |
| 3. | Cita informācija | Nav. |

Izglītības un zinātnes ministrs Kārlis Šadurskis

Vizē:

Valsts sekretāre Līga Lejiņa

14.06.2016. 11:44

2061

D.Bīlmanis,67047702,

Dainis.Bilmanis@izm.gov.lv

R.Kārkliņš, 67047840,

Raimonds.Karklins@izm.gov.lv